钦定古今图书集成/明伦汇编/闺媛典/第120卷 > 嘉州夷妇
## 钦定古今图书集成/明伦汇编/闺媛典/第120卷 > 嘉州夷妇

按《茅亭客话》，甲午岁五月，天兵克益郡，至八月，贼支
进犹据嘉州，宿崇仪翰领兵讨之，军次洪雅，有卒掠
一夷人妇，颇有姿色，置于兵幕之下，每欲逼之，云“自
有伉俪，则交臂叠膝，俯地而坐。军人怒，许其断颈剖
心，终不能屈，拒之转甚，三日不饮食，以死继之，竟不
能犯以非礼。主帅闻而悯之，使送还本家。”